Document ID: 32002D0470

KOMISJONI OTSUS,
20. juuni 2002,
milles sätestatakse töödeldud või külmutatud kahepoolmeliste karploomade, oksanahksete, mantelloomade ja meritigude Jaapanist importimise eritingimused
(teatavaks tehtud numbri K(2002) 2198 all)
(EMPs kohaldatav tekst)
(2002/470/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/492/EMÜ, milles sätestatakse tervishoiunõuded kahepoolmeliste karploomade tootmiseks ja turuleviimiseks,1 viimati muudetud direktiiviga 97/79/EÜ,2 eriti selle artikli 9 lõike 3 punkti b,
ning arvestades järgmist:
(1) Komisjoni ekspert on teinud Jaapanisse kontrollkäigu, et kontrollida tingimusi, mille alusel kahepoolmelisi karploomi toodetakse, töödeldakse, ladustatakse ja lähetatakse ühendusse.
(2) Jaapani õigusaktide kohaselt vastutab kahepoolmeliste karploomade, okasnahksete, mantelloomade ja meritigude tervisliku seisundi kontrollimise ning tootmise hügieeni- ja sanitaartingimuste järelevalve eest tervishoiu-, töö- ja sotsiaalhoolekande ministeeriumi kontrolli- ja ohutustalitus (Inspection of Safety Division (ISD) of the Ministry of Health, Labour and Welfare). Samade õigusaktide alusel antakse ISD-le õigus lubada või keelata teatavates vööndites kahepoolmeliste karploomade, okasnahksete, mantelloomade ja meritigude püük.
(3) ISD ja selle laboratooriumid on võimelised tõhusalt kontrollima Jaapani kehtivate õigusaktide kohaldamist.
(4) Jaapani pädev asutus on kohustunud edastama komisjonile regulaarselt ja viivitamata andmed toksiine sisaldava planktoni olemasolu kohta kalastusvööndites.
(5) Jaapani pädev asutus on andnud ametliku kinnituse direktiivi 91/492/EMÜ lisa V peatükis sätestatud nõuete täitmise ning kõnealuses direktiivis sätestatud tootmis- ja ümberpaigutamispiirkondade liigitamist, lähetus- ja puhastuskeskuste heakskiitmist ning rahva tervise ja tootmise kontrollimist käsitlevate nõuetega samaväärsete nõuete täitmise kohta.
(6) Jaapan sobib kandmiseks direktiivi 91/492/EMÜ artikli 9 lõike 3 punktis a osutatud vastavustingimusi täitvate kolmandate riikide loetellu.
(7) Jaapan soovib eksportida ühendusse selliseid külmutatud või töödeldud kahepoolmelisi karploomi, okasnahkseid, mantelloomi ja meritigusid, mida on steriliseeritud või kuumtöödeldud vastavalt komisjoni otsuse 93/25/EMÜ3 (muudetud otsusega 97/275/EÜ4) nõuetele. Selleks tuleks määratleda tootmispiirkonnad, kust kahepoolmelisi karploomi, okasnahkseid, mantelloomi ja meritigusid võib püüda ja ühendusse eksportida.
(8) Impordi eritingimusi kohaldatakse, ilma et see piiraks nõukogu 28. jaanuari 1991. aasta direktiivi 91/67/EMÜ (akvakultuuriloomade ja -toodete turuleviimist reguleerivate loomatervishoiunõuete kohta,5 viimati muudetud direktiiviga 98/45/EÜ6) kohaselt tehtud otsuste kohaldamist.
(9) Komisjoni 6. veebruari 1992. aasta otsus 92/91/EMÜ (Jaapanist pärit kammkarpide suhtes võetavate teatavate kaitsemeetmete kohta,7 viimati muudetud otsusega 94/206/EÜ8), komisjoni 8. aprilli 1994. aasta otsus 94/205/EÜ (milles sätestatakse Jaapanist pärit külmutatud või töödeldud suurte kammkarpide või muude perekonda Pectinidae kuuluvate kammkarpide impordi eritingimused,9 viimati muudetud otsusega 95/81/EÜ10) ning komisjoni 7. aprilli 1995. aasta otsus 95/119/EÜ (Jaapanist pärit kalatoodete suhtes võetavate teatavate kaitsemeetmete kohta,11 viimati muudetud otsusega 95/537/EÜ12) on aegunud ja need tuleks kehtetuks tunnistada.
(10) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Inspection and Safety Division (ISD) of the Ministry of Health, Labour and Welfare on Jaapani pädev asutus, mis kontrollib ja tõendab kala- ja akvakultuuritoodete vastavust direktiivi 91/492/EMÜ nõuetele.
Artikkel 2
Jaapanist pärit ja inimtoiduks ettenähtud külmutatud või töödeldud kahepoolmelised karploomad, okasnahksed, mantelloomad ja meriteod peavad olema pärit käesoleva otsuse lisas loetletud tootmispiirkondadest.
Artikkel 3
Otsused 92/91/EMÜ, 94/205/EÜ ja 95/119/EÜ tunnistatakse kehtetuks.
Artikkel 4
Käesolevat otsust kohaldatakse alates 24. juunist 2002.
Artikkel 5
Käesolev otsus on adresseeritud liikmesriikidele.
Brüssel, 20. juuni 2002

Labels: 17
0
3
6
18